# metadata.dc.contributor.author[].value
Universitat de Barcelona. Grup d’Innovació Docent ATESI

# metadata.dc.description.abstract[].value
“ZIM-ZAM” —com a un so inesperat, d’anada i tornada, “plis-plas”— planteja una correspondència epistolar i d’artefactes entre artistes novells del Grau en Belles Arts de la Universitat de Barcelona i artistes participants de l’Associació Susoespai. Creació i Salut Mental.  
L’objecte del projecte és poder explorar mútuament els dubtes sobre salut mental i processos creatius, desmuntant estigmes i silencis, en clau d’Aprenentatge Servei. A partir d’una cadena de qüestions contextualitzadores (“Què és per tu la normalitat? Què són per tu les cures? Què és per tu estar bé?”) i d’interessos formals, es creen grups d’intercanvi entre alumnat i participants de l’entitat, que mantenen un diàleg i una anada i tornada de materials entre facultat i seu dels tallers de l’associació al llarg de tot el primer semestre del curs 2024-2025. L’activitat es complementa amb visites creuades als espais de treball, que permeten conèixer les realitats espacials de cadascun, guiades per les persones implicades.  
En el 2025-2026, el projecte continua amb l’elaboració d’aquesta mostra itinerant, en règim de co-comissariat amb nous estudiants i “susos”, en diversos espais expositius de la rodalia de Barcelona: Sala d’Exposicions de la Facultat de Belles Arts UB; Can Castells Centre d’Art, Sant Boi de Llobregat; i Biblioteca de Can Llaurador, Teià.
Participants: Artistes, coordinació i talleristes de l’Associació Susoespai. Creació i Salut Mental (Cursos 24-25 i 25-26). Artistes novells i professorat del Grau en Belles Arts, Universitat de Barcelona (Taller de Creació IV, Grups E1 i P1, curs 24-25; Taller de Creació IV, Grup E1, curs 25-25).
Amb la col·laboració de Grup d’Innovació Docent Consolidat ATESI (Art, Territori, Estratègia docent, Sostenibilitat i Intervenció social — GINDC-UB/162), Grup d’Innovació Docent MIMA (Memòria i Matèria Artística — GIND-UB/188) i Grup d’Aprenentatge Servei de la Universitat de Barcelona.

# metadata.dc.publisher[].value
Grup d’Innovació Docent ATESI (Facultat de Belles Arts)

# metadata.dc.rights[].value
cc by-nc-nd (c) Grup UB d’Innovació Docent ATESI, Universitat de Barcelona, 2025

# metadata.dc.source[].value
Grup Innovació Docent - ATESI (Facultat de Belles Arts)